สังคมข่าวหุ้น
ตลาดหุ้นไทยแกว่งเป็นขาลง กังวลเฟดใช้ยาแรง หลังเงินเฟ้อพุ่ง จับตาวันที่ 11 พ.ค.นี้ สหรัฐฯ ประกาศตัวเลขอย่างเป็นทางการ
ตลาดหุ้นไทยแกว่งเป็นขาลง กังวลเฟดใช้ยาแรง หลังเงินเฟ้อพุ่ง จับตาวันที่ 11 พ.ค.นี้ สหรัฐฯ ประกาศตัวเลขอย่างเป็นทางการ
10 พ.ค. 2565

จับตาเงินเฟ้อ
ตลาดหุ้นไทยแกว่งเป็นขาลง กังวลเฟดใช้ยาแรง หลังเงินเฟ้อพุ่ง จับตาวันที่ 11 พ.ค.นี้ สหรัฐฯ ประกาศตัวเลขอย่างเป็นทางการ หากต่ำกว่า 8.1% โอกาสดัชนีรีบาวด์สูง ส่วนปลายสัปดาห์ MSCI ประกาศน้ำหนักหุ้นไทย และหุ้นเข้าใหม่ ด้านสถานการณ์ยูเครนยังไม่มีทีท่าจะสงบเร็ว ๆ นี้ กดดันตลาดหุ้นทั่วโลกต่อไป แนวรับ 1,600-1,590 จุด
หุ้นกลุ่มโรงกลั่น SPRC, TOP, ESSO น่าสน หลังจากการที่ค่าการกลั่นในช่วงที่ผ่านมาพุ่งสูงขึ้นอย่างมากจนทำจุดสูงสุดใหม่เป็นประวัติการณ์ ตอบรับปัจจัยสำคัญ คือ ปัญหาการคว่ำบาตรการนำเข้าน้ำมันจากรัสเซีย และทั่วโลกกลับมาเปิดประเทศ ทำให้มีความต้องการใช้น้ำมันสำเร็จรูปอย่างน้ำมันอากาศยาน ดีเซล และเบนซินเพิ่มขึ้นอย่างมาก
ลุ้นงบไตรมาสแรก SABUY วันนี้ บัวหลวงประเมินกำไรปีนี้ไว้กว่า 800 ล้าน โตกว่า 300% บิ๊กบอส “ชูเกียรติ” เดินหน้าปิดดีลต่อเนื่อง สร้างรายได้เข้าบริษัทอย่างต่อเนื่อง กูรูแนะทยอยเก็บรับวอร์แรนต์ฟรี ราคาเป้าหมาย 50 บาท
วิโรจน์ วสุศุทธิกุลกานต์ ประธานเจ้าหน้าที่บริหาร บมจ.เซนต์เมด (SMD) เผยบริษัทประสบความสำเร็จจากการจัดจำหน่ายชุดตรวจคัดกรองโควิด-19 แบบเร่งด่วน (ATK) ผ่านตู้จำหน่ายสินค้าอัตโนมัติ หรือ Vending Machine ซึ่งปัจจุบันได้ดำเนินการติดตั้งตู้จำหน่าย ATK แบบอัตโนมัติในโรงพยาบาลรัฐไปแล้วกว่า 60 ตู้ ซึ่งกลุ่มผู้บริโภคให้การตอบรับเป็นจำนวนมาก เพราะสามารถซื้อได้ตลอด 24 ชั่วโมง พร้อมตั้งเป้าขยายเป็น 100 ตู้ ตามโรงพยาบาลต่าง ๆ ทั่วประเทศในปีนี้
รวินทร์ บุญญานุสาสน์ รองกรรมการผู้จัดการใหญ่ สายงานธุรกิจตลาดเงินตลาดทุน ธนาคารกรุงไทย เผยว่า ระหว่างวันที่ 9-13 พ.ค.นี้ ธนาคารได้เปิดจองหุ้นกู้อนุพันธ์แฝง กรุงไทย J.P.Morgan MOZAIC XRP จ่ายผลตอบแทนอ้างอิงกับดัชนีกลุ่ม J.P. Morgan MOZAIC XRP ซึ่งเป็นดัชนีที่เข้าลงทุนในสินทรัพย์ทั่วโลกที่หลากหลาย อาทิ พันธบัตร หุ้นกู้ หุ้น ทองคำ น้ำมัน และสกุลเงินหลักของโลก โดยมีจุดเด่นด้านกลยุทธ์กระจายความเสี่ยง มุ่งสร้างผลตอบแทนต่อเนื่องในทุกสภาวะตลาดที่เปลี่ยนแปลง และคุ้มครองเงินต้น 100% เมื่อถือจนครบกำหนดอายุ 3 ปี ผลตอบแทนเฉลี่ยจากข้อมูลดัชนีในอดีต ประมาณ 5.02% ต่อปี
บมจ.เทคโนเมดิคัล หรือ TM กำไรเบิ้ม งบไตรมาส 1/2565 โชว์กำไรสุทธิ 5.74 ล้านบาท เพิ่มขึ้น 1,751.6% YoY รายได้รวม 156.29 ล้านบาท เพิ่มขึ้น 6.8% เป็นผลจากยอดขายอุปกรณ์การแพทย์และอุปกรณ์ป้องกันเกี่ยวข้องกับการรักษาและป้องกันโรคโควิด-19 เพิ่ม ส่งผลดีมานด์พุ่งต่อเนื่อง ด้าน CEO “สุนทรี จรรโลงบุตร” เดินหน้าเจาะตลาดปั๊มยอดขายสินค้าผ่านแพลตฟอร์มออนไลน์เพิ่มมากขึ้น มั่นใจจะโกยรายได้ยอดขายออนไลน์ 30 ล้านบาทในปีนี้
ลุยธุรกิจดิจิทัล เชิดศักดิ์ กู้เกียรตินันท์ ประธานเจ้าหน้าที่บริหาร บมจ.แคปปิทอล เอ็นจิเนียริ่ง เน็ตเวิร์ค (CEN) บริษัทลูก บริษัท แคปปิทอล ดิจิทัล เน็ตเวิร์ค จำกัด (CDN) โดยเน้นการลงทุนในธุรกิจดิจิทัลและบริการผ่านแพลตฟอร์มต่าง ๆ เพื่อสร้างการเติบโตรอบใหม่ โดยฉีกแนวจากกลุ่มธุรกิจเดิมที่ลงทุนอยู่ เช่น พืชเศรษฐกิจ ธุรกิจกลุ่มสุขภาพ หรือธุรกิจเทคโนโลยีที่ตลาดให้มูลค่า …
บมจ.เบทาโกร ยื่นแบบแสดงรายการข้อมูลและร่างหนังสือชี้ชวน (ไฟลิ่ง) ต่อสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) เพื่อเสนอขายหุ้นสามัญต่อประชาชนทั่วไปครั้งแรก (IPO) จำนวนไม่เกิน 500  ล้านหุ้น คิดเป็นไม่เกิน 25% ของจำนวนหุ้นสามัญที่ออกและชำระแล้วทั้งหมดของบริษัท จะเข้าจดทะเบียนในตลาดหลักทรัพย์แห่งประเทศไทย (SET) โดยมี บล.เกียรตินาคินภัทร และ บล.บัวหลวง เป็นที่ปรึกษาทางการเงิน